open-index/open-wikipedia-markdown huggingface dataset:
שפי ישי

**שפי ישי** (נולד ב-23 בדצמבר 1954) הוא מוזיקאי ישראלי. יוצר מוזיקה לתיאטרון לקולנוע ולשירי משוררים.

## ביוגרפיה
נולד בדצמבר 1954 בירושלים בשם **ישי שפי**, בנם הבכור של דב שפי, לימים הפרקליט הצבאי הראשי, ואסתר שפי.
בגיל 13 התקבל לפנימייה צבאית, זמן קצר אחרי מלחמת ששת הימים, חבר לחדר ובן מחזור של גבי אשכנזי ויואב קוטנר.

שירת כפסנתרן בלהקת חיל האוויר עם חבריו הקרובים דויד ברוזה ודפנה ארמוני. השתתף ביצירת האלבום הכבש השישה עשר והלחין את "ריבים קטנים".

שפי ישי הוא בוגר האקדמיה למוזיקה בתל אביב. הקליט מספר שירי סולו ב-1979, שצעדו במצעדי הפזמונים, אבל גנז אותם.
ב-1992 הוציא אלבום סולו ראשון "אהבה ושנאה", שבו הלחין שירי משוררים (יהודה עמיחי, יונה וולך, נעים עריידי, נתן זך).
ב-2010 הוציא אלבום סולו שני "גבר לא ידבר על כך", שהוקדש בעיקר לטקסטים של נתן זך. ב-2026 יצא האלבום "אהבה ושנאה" לראשונה על ויניל, בתוספת שיר שלא יצא באלבום המקורי, "סיפור חורף קצר".

## כמוזיקאי מעבד ונגן
ישי עיבד והפיק מוזיקלית את אופרת הרוק "מאמי", בגרסתה המקורית ב-1986 (וכן בגרסה המחודשת בשנת 2002). ניגן פסנתר וקלידים בהפקות ובאלבומים של אהוד בנאי, יהודה פוליקר, ואחרים. הפיק מוזיקלית את האלבום היחיד של להקת "דברים שעשיתי עם אחותי".

## כמלחין לתיאטרון ולקולנוע
כמלחין כתב מוזיקה להצגות תיאטרון רבות ביניהן:
*סנג'ר, קרוב יותר, אכזר ורחום - בתיאטרון הבימה.
*ברכה, הימים הכי טובים, קיץ אחרון - בתיאטרון באר שבע.
*סטריפטיז אחרון, מחזה לילה - בתיאטרון צוותא.
*הקונצרט, קול קטן, מבזק חדשות - בתיאטרון בית ליסין.
*רוויו לנוער, אליעזר בעל החלומות - בתיאטרון לילדים ולנוער.
*זכרונות חוף ברייטון - בתיאטרון חיפה.
*אלוהים, תנינים, משחק נישואין, ירח אלבמה, כל נדרי, אהבה וזעם - בתיאטרון הרצליה.
*טוני היפה, קילר ג'ו, נוף ילדות, שמים, קולות אחרים, מלקולם הקטן ומלחמתו בסריסים, נדל"ן, חטא - בתיאטרון החאן.
*שניידר ושוסטר בתיאטרון בזל בשווייץ.
*שעתו האחרונה של קול - בפסטיבל תיאטרונטו 2007.
*מה עושים עם ג'ני? בתיאטרון הבימה 2015.
*הזאבים - בתיאטרון הקאמרי 2016.
הפיק וניהל ניהול מוזיקלי את המחזה סינדרום ירושלים מאת יהושע סובול בתיאטרון חיפה, ואת אופרת הרוק מאמי - בתיאטרון צוותא ובתיאטרון הבימה.

זוכה פרס קיפוד הזהב ההלחנה למוזיקה לתיאטרון לשנת 2010, על כתיבת המוזיקה להצגה "איש הרוח, הזונה והליצן" של תיאטרון קרוב.

כתב מוזיקה לסרטים "ד"ר דוליטל עקום", "מאחורי גבו של היטלר" ו"לא על הלחם לבדו".

העלה מופעי שירה, מוזיקה ומחול עם המשוררים נתן זך, יהודה עמיחי ("לילה אחד של אהבה"), יונה וולך, רוני סומק, נעים עריידי ואחרים.

## חיים אישיים
שפי ישי נשוי לזמרת יהודית תמיר ואב לבן.
אחיו חגי שפי נהרג ב"אסון התאומים" ב-11 בספטמבר 2001.

## אלבומיו
* **"אהבה ושנאה"** - אלבום סולו ראשון (דצמבר 1992)
* **"גבר לא ידבר על כך"** - אלבום סולו שני (מרס 2010)

* **"מתחת לארון"** - אלבום לילדים - משירי אנדה עמיר-פינקרפלד (דצמבר 1987)
* **"פרחים אדומים"** - הפקה, עיבוד והלחנה באלבום של יהודית תמיר (דצמבר 1994)

## קישורים חיצוניים

* 

* 
* 
* 
* 
* שפי ישי באסופת "מלחיני משוררים ישראלים" בעריכת דודו אלהרר, האתר של נילי דגן

## הערות שוליים

קטגוריה:מלחינים ישראלים
קטגוריה:זמרים ישראלים
קטגוריה:זוכי פרס קיפוד הזהב
קטגוריה:חברי להקת חיל האוויר
קטגוריה:בוגרי אוניברסיטת תל אביב: מוזיקה
קטגוריה:ישראלים שנולדו ב-1954
אחיסמך

שמאל|ממוזער|250px|אנדרטת זיכרון באחיסמך
שמאל|ממוזער|250px|בית הכנסת באחיסמך
**אֲחִיסָמָךְ** הוא מושב ב ליד העיר לוד השייך למועצה אזורית חבל מודיעין ומשתייך לתנועת המושבים. ממערב למושב נמצאים כביש 40 והערים לוד ורמלה וממזרח לו יער בן שמן, כביש 6 ומחלף דניאל. מצפון שוכן המושב בן שמן ומדרום מחלף נשרים. שטחו של המושב הוא כ-2,000 דונם.

## מקור השם
המושב נקרא על שם אהליאב בן אחיסמך, שהיה מבוני המשכן ().

## היסטוריה
מושב אחיסמך הוקם בי"ח בתמוז תש"י (1950) על ידי קבוצת עולים מלוב, בעיקר ממסלאתה שבאזור טריפולי.

במושב קיימים מועדונית לילדים, מועדון לנוער, סניף של בני עקיבא ובית הקשיש הנותנים מענה חינוכי ותרבותי לשכבות הגיל השונות.

בשנת 2022 נחשפה הונאת ענק במושב, כאשר למעלה מ-100 מיליון שקלים שהצטברו באגודת המושב המשותפת נעלמו. תושב המושב נעצר בחשד לגניבה בידי מורשה, עשיית פעולה אסורה ברכוש, קבלת דבר במרמה בנסיבות מחמירות ואיסור הלבנת הון.

## אישים
* פנחס עידן - פוליטיקאי ישראלי. נולד ומתגורר במושב אחיסמך.

## קישורים חיצוניים

* אתר אחיסמך
* אחיסמך, באתר מועצה אזורית חבל מודיעין
* 

## הערות שוליים

קטגוריה:יישובים שהוקמו ב-1950
קטגוריה:מושבים
קטגוריה:מושבי תנועת המושבים
קטגוריה:ישראל: יישובים הקרויים על שם אישים
קטגוריה:מושבים במחוז המרכז
השקיה בטפטוף

[שמאל|ממוזער|200px|[טפטפת]]
[שמאל|ממוזער|200px|[טפטפת בפעולה]]
**השקיה בטפטוף** היא שיטת השקיה שפותחה בישראל, המשחררת מים בטפטוף איטי לשורשי הצמחים, בין אם מעל פני הקרקע או ישירות לאזור השורשים מתחת לפני הקרקע (השקיה תת-קרקעית). המטרה היא לספק את המים ישירות לאזור השורשים ולמזער את ההתאיידות. כבר בזמנים קדומים נעשה שימוש בהשקיה בטפטוף באמצעות כדי חרס שמולאו במים, הוטמנו בקרקע ושחררו את המים באיטיות לקרקע דרך נקבוביות כלי החרס. שימוש בשיטות דומות נעשה בחממות באירופה באמצע המאה ה-20.

## היסטוריה
הטפטפת ושיטת ההשקיה המבוססת עליה הומצאו, יוצרו והופצו על ידי המהנדס הישראלי שמחה בלאס ובנו ישעיהו בסוף שנות ה-50 ובמחצית הראשונה של שנות ה-60, כאשר מערכת ההשקיה הניסיונית הראשונה הותקנה על ידם בשנת 1959. בסוף שנת 1964 ייסדו, יחד עם קיבוץ חצרים, את חברת נטפים, אליה העבירו את כל הפעילות העסקית שלהם בתחום הטפטוף, לרבות אפשרות השימוש בפטנטים שלהם. חלק מהותי בפיתוח וקידום התחום והפצתו בכל רחבי העולם מיוחס לפרופ' דן גולדברג מהפקולטה לחקלאות ברחובות.

ישנם הטוענים כי האגרונום יעקב מוטס הוא בעצם הממציא של הטכנולוגיה, ושמחה בלאס הוא זה שמסחר אותה.

כיום מיוצרות מערכות ההשקיה בטפטוף על ידי חברות רבות בעולם, כאשר ישראל נוטלת חלק מרכזי בפיתוח ובייצור. ההמצאה גרמה למהפכה עולמית בשיטות ההשקיה והדישון בחקלאות, והובילה לחיסכון במים ולהגדלת היבולים.

## שיטת פעולה
ההתקדמות הגדולה בשיטת ההשקיה בטפטוף התרחשה לאחר התפתחות השימוש בחומרים פלסטיים. שיטת הטפטוף המודרנית מתבססת על העברת המים דרך טפטפות המשחררות אותם לקרקע. הזרם החלש מושג על ידי חיכוך של המים העוברים במסלול ארוך בטפטפת. הפחתת מהירות הזרימה של המים על ידי החיכוך במסלול ארוך אפשרה שיטה יעילה יותר משחרור המים דרך נקבים זעירים, הנסתמים בקלות.

היתרון המשמעותי של טפטפת על פני צינור עם נקבים נובע לא רק ממיעוט סתימות, אלא מחלוקת מים אחידה לאורך השלוחה (צינור הטפטפת). היתרונות מחלוקת המים האחידה רבים: חיסכון במים, מתן כמות מים מדויקת לכלל הצמחים, והחשוב מכולם – יצירת חלקה הומוגנית במועד הקטיף והשבחת איכות הפירות וגודלם – מה שתורם לתשואה גבוהה יותר ואי לכך מגדיל את כדאיות הגידול.

## ראו גם
* טפטפת

## לקריאה נוספת
* שמחה בלאס: **מי מריבה ומעש**, מסדה, 1973

## קישורים חיצוניים

* שיטות השקיה באתר העמותה לקידום החינוך המדעי ביישובי הגליל
* ראשית ההשקיה בטפטוף באתר קיבוץ עין גדי (שיחה בין ישעיהו בלאס לדן בניהו מעין גדי)
* הטפטוף לדורותיו באתר נטפים
* בקרת השקיה באתר שדות
* 
* 
* 
* 

## הערות שוליים

קטגוריה:השקיה
קטגוריה:ישראל: המצאות
קטגוריה:שימור מים
קטגוריה:טיפות
פמלה הנספורד ג'ונסון

**פמלה הנספורד ג'ונסון** (**Pamela Hansford Johnson**), **ברונית סנואו** (29 במאי 1913 – 18 ביוני 1981) הייתה משוררת, סופרת, מחזאית ומבקרת ספרותית וחברתית, שנולדה וחיה באנגליה.

## ביוגרפיה
היא נולדה בלונדון. אמה, איימי קלוטילדה האוסון, הייתה זמרת ושחקנית, ממשפחה שעיסוקה בתיאטרון. אביה, רג'ינלד קנת ג'ונסון, עבד בשירות הקולוניאלי הבריטי, ושנים רבות מחייו עבד בניגריה. הוא מת כשפמלה הייתה בת 11 והשאיר אחריו חובות. אמה עבדה לפרנסת המשפחה ככתבנית.

פמלה למדה בבית הספר לבנות, שם הצטיינה באנגלית, תולדות האמנות ובדרמה. אחרי שסיימה את לימודיה בגיל 16, עברה קורס מזכירות ועבדה שנים אחדות כמזכירה בחברת השקעות. את הקריירה הספרותית שלה התחילה בכתיבת שירים, שוויקטור ב. ניוברג פרסם ב-Sunday Referee . בשנת 1933 כתבה פמלה אל דילן תומאס, שגם שיריו התפרסמו באותו עיתון, והתפתחה ידידות. הם שקלו נישואים, אבל הרעיון נגנז.

הרומן הראשון שלה, This Bed Thy Centre, יצא לאור בשנת 1935. בשנת 1936 נישאה לעיתונאי אוסטרלי, גורדון ניל סטיוארט. בנם אנדרו נולד ב-1941 ובתם לינדזי ב-1944.

פמלה ובעלה ניל התגרשו בשנת 1949. בשנת 1950 נישאה פמלה לסופר צ'ארלס פרסי סנואו (בהמשך ברון סנואו). בנם פיליפ נולד ב-1952.

פמלה הנספורד ג'ונסון כתבה 27 רומנים. הרומן האחרון שלה, *A Bonfire*, יצא לאור בשנת מותה, 1981.
היא כתבה גם שני ספרי בלשים יחד עם בעלה הראשון, בשם העט המשותף **נאפ לומברד**. היא כתבה שבעה מחזות קצרים, שישה מהם בשיתוף עם בעלה השני. היא פרסמה מספר רב של ביקורות, סיפורים קצרים, דברי שירה, מחקרים חברתיים וקובץ חיבורים אוטוביוגרפיים. היא כתבה סקירות רחבות-יריעה לכתבי עת ועיתונים והופיעה בשידורי תוכנית הרדיו "המבקרים".

צ'. פ. סנואו מת ביולי 1980. פמלה הנספורד ג'ונסון מתה כעבור פחות משנה, בלונדון. אפרה פוזר על נהר אייבון, בסטרטפורד על נהר אייבון, עירו של שייקספיר.

## יצירות
### רומנים




ספרה היחיד שתורגם לעברית הוא **מבוא של אבן**, תרגמה וירה ישראלית, הוצאת עם עובד, 1962.

### ביקורת
*תומאס וולף: מחקר ביקורתי (1947)
*אייווי קומפטון-ברנט (סדרת סופרים ויצירתם) (1951).
*מכתבי מרסל פרוסט אל אמו, בעריכת ג. ד. פיינטר, כולל מסה **הרומנים של מרסל פרוסט** (1956).

### דרמה

Corinth House (1950), Family Party (with C.P. Snow) (1951), Her Best Foot Forward (with C.P. Snow) (1951), The Pigeon with the Silver Foot (with C.P.Snow) (1951), Spare the Rod (with C.P.Snow) (1951), The Supper Dance (with C.P.Snow) (1951), To Murder Mrs Mortimer (with C.P.Snow) (1951), Six Proust Reconstructions (1957).


### סוציולוגיה
* **על העוול** (On Iniquity): **פרשנות למשפט של רוצחי מור** (1967).

### שירה
* Symphony for Full Orchestra ,1934

### תרגום
* **החזרה**, מאת ז'אן אנוי, עם **קיטי בלק** (1961)

## קישורים חיצוניים

* 
* 
* 

קטגוריה:מבקרי ספרות בריטים
קטגוריה:סגל אוניברסיטת וסליאן
קטגוריה:סופרות אנגליות
קטגוריה:משוררות אנגליות
קטגוריה:מחזאים אנגלים
קטגוריה:מחזאיות אנגליות
קטגוריה:מבקרות ספרות בריטיות
קטגוריה:משוררים אנגלים
קטגוריה:סופרים אנגלים
קטגוריה:בריטיות שנולדו ב-1912
קטגוריה:בריטים שנולדו ב-1912
קטגוריה:בריטיות שנפטרו ב-1981
קטגוריה:בריטים שנפטרו ב-1981
אהוד טננבאום

**אהוד טננבאום** (נולד ב-29 באוגוסט 1979) הוא האקר ישראלי שכונה **"האנלייזר"**.

## ביוגרפיה
טננבאום גדל בהוד השרון. הוא התפרסם בשנת 1998 כשנתפס על ידי ה-FBI לאחר שפרץ למחשבים של נאס"א, הפנטגון, הכנסת והצבא האמריקאי, ובחלק מהם שתל תוכנות מסוג רחרחן וסוס טרויאני. הוא נשפט בישראל ונידון לשנה וחצי מאסר, שמתוכן ריצה רק שמונה חודשים בשל שחרור מוקדם. בפסק הדין שניתן בערעור של טננבאום על גזר דינו כתבה השופטת דבורה ברלינר:

.

לאחר שנתפס אך קודם שנגזר דינו שירת זמן קצר בצה"ל, ושוחרר לאחר שעבר תאונת דרכים.

בשנת 2005 פעל כבעל חוות סוסים בחגור ויועץ לחברות אבטחת מידע.

בספטמבר 2008 נעצר בידי משטרת קנדה במונטריאול והואשם, יחד עם שלושה שותפים, בהונאה בסך של יותר מ-1.8 מיליון דולר קנדי.

בנובמבר 2013 נעצר באשמת הלבנת הון. בשנת 2015 נסגר תיק החקירה נגדו מחוסר ראיות.

בשנת 2014 עבר לגור ולעבוד בסין בתחום אבטחת מידע .

## אזכורים בתרבות הפופולרית

* שמש (סדרת טלוויזיה): בפרק ״אין חדש תחת השמש״ (עונה 2, פרק 9), עוגן ואחיה הופכים לצמד האקרים בשם ״אנה ואלייזר״ אשר פורצים אל מחשבי הפנטגון. ה-FBI מגיע לעצרם ופשר הפריצה מכה גלים בחדשות. התסריט מתייחס לפרשת טננבאום, שהייתה אקטואלית בעת שידור הפרק.

## קישורים חיצוניים
* 
* 
* 
* הישראלי שפרץ לפנטגון והפך לאגדה

## הערות שוליים

קטגוריה:ישראלים בתעשיית התוכנה
קטגוריה:מורשעים בדין בישראל
קטגוריה:האקרים
קטגוריה:מומחי אבטחת מידע ישראלים
קטגוריה:ישראלים שנולדו ב-1979
סיגמא

**סִיגְמַא** או **סִיגְמַה** (גדולה **Σ**, קטנה **σ**, קטנה סופית **ς**) היא האות ה-18 באלפבית היווני. האות נהגית כסמך (צליל S).

בספרות יווניות האות שקולה כנגד המספר 200.

מקור האות הוא באות הפיניקית שין 14px. אולם, שם האות נובע מסמך.

בכתיבה היוונית מזרחית (בניגוד לאלפבית היווני מערבי שהשתמשו בו במחוזות יווניות אירופיות) ובימי הביניים, צורת האות הייתה כסיגמא ירחית (בצורת חצי סהר) כלומר C, c אשר מזכירה את האות הלטינית C, אך אינה קשורה אליה כלל. בסיגמא הירחית השתמשו בעיקר ביוונית של ימי הביניים. ניתן לראות זאת עדיין בכתבי הכנסייה האורתודוקסית היוונית וגם בחלק ממהדורותיהם של סופרים קלאסיים. צורתה של האות אס (С) באלפבית הקירילי וצורתה של האות סימא באלפבית הקופטי נוצרו מהסיגמא הירחית (lunate sigma) הנזכרת לעיל.

## התפתחות האות
העיצורים השורקים הפיניקיים –  (זין), 𐤎 (סמך), 𐤑 (צדי), 𐤔 (שן) – בעיתיים בכך שמקבילותיהם היווניות לא תואמות את המקור הפיניקי במדויק, ואף שמות האותיות ביוונית לא תואמים את השמות בפיניקית. המקובל הוא שהאות זֵין הפיניקית הפכה ל־ζῆτα (זֵטה) היוונית, האות סמך הפכה ל־ξεῖ (קסה), האות צדֵי הפכה ל־σάν (האות סַן הארכאית) והאות שַן הפכה ל־σίγμα (סיגמה). חוקרים אחדים הציעו ששמות האותיות התערבבו, כך ששם האות קסה הגיע מהאות שַן ושם האות סיגמה הגיע מהאות סמך, אך התקשו להסביר מדוע; אחרים הציעו שהאותיות צדי ושַן אומצו שתיהן לייצוג העיצור s, אך אחת מהן (לרוב הגלגול של האות צדי) נדחקה בהדרגה עד שהגלגול של האות השנייה נעשה הייצוג היחיד לעיצור s. השם "סיגמה" עשוי להיות מוסבר כשימוש מאוחר במילה האונומטופאית σίζω (סיזו), "לִחשוּש".

האות התפתחה לאות הלטינית S, שמזכירה בצורתה סיגמא קטנה סופית. צורתה כסיגמא ירחית התפתחה לאות הקירילית С, שמזכירה בצורתה את האות הלטינית C (אך אינה קשורה אליה כלל – C הלטינית התפתחה מהאות גמא היוונית).

## שימושי האות σ
* במתמטיקה, סיגמא גדולה (Σ) מייצגת סכום, לדוגמה: \sum_{n=1}^{N}{a_n} = a_1 + a_2 + ... + a_N
:כמו כן, סיגמא קטנה מייצגת סכום רימן ותמורה.
* בפיזיקה, סיגמא קטנה (σ) מייצגת כמות מטען חשמלי על אחד מטר רבוע.
* בסטטיסטיקה, סיגמא קטנה (σ) מייצגת סטיית תקן.
* בתורת המספרים, סיגמא קטנה (σ) מייצגת את פונקציית המחלקים ולעיתים גם את סכום המחלקים של מספר.
* בתורת חוזק חומרים, סיגמא קטנה (σ) מייצגת מאמץ.
* בכימיה, סיגמא קטנה (σ) מייצגת קשר בין אטומים.
* בכימיה סיגמא קטנה (σ) מייצגת אורביטלים קושרים ואנטי קושרים עם קשר קוולנטי אחד.
* בהנדסה כימית, סיגמא מייצגת מקדם חספוס.
* בתורת החשמל, סיגמא קטנה (σ) מייצגת צפיפות מטען חשמלי ליחידת שטח.
* בפונולוגיה, סיגמא קטנה (σ) מייצגת הברה.
* באלגברה רלציונית (טבלאית) מציינת את הפעולה הטלה
* באסטרונומיה סיגמא קטנה מציינת את הכוכב ה-18 בבהירותו במערכת כוכבים.
* בביקורת המקרא, סיגמא גדולה (∑) מציינת את תחילתה וסופה של גרסה שיש להשמיטה או שאיננה במקומה.
* בסלנג של דור ה-z ודור האלפא זכר סיגמא מתאר אדם קשוח ומגניב שמתנהג כמו"זאב בודד" ולא מנסה להשיג תשומת לב בכוח ועל כך זוכה להערצה של סביבתו. סיגמא בדרך כלל יתאר גם מישהו בעל ריז.

## קישורים חיצוניים

* 

## הערות שוליים

קטגוריה:אותיות ביוונית
גמולוגיה

שמאל|ממוזער|250px|יהלומים
**גֶּמוֹלוֹגְיָה** היא תורת אבני החן, או מדע חקר אבני החן, והיא תת-ענף של המינרלוגיה העוסקת באבנים וגבישים טבעיים באופן כללי, ושל הגאולוגיה. מקור השם במילה האנגלית גֶ'ם (gem), שפירושה אבן-חן.

מקצוע הגמילוג עוסק במיון וסיווג האבנים, זיהויין, תיעוד צורתן, המבנה הגבישי שלהן, אופן ליטושן, פגמים באבן ותכלילים. כן הוא עוסק בהערכת השווי של אבני חן. מרבית העיסוק בגמולוגיה מתבצע במעבדה גמולוגית.

ענף נוסף של המקצוע עוסק בעבודה המעשית של ביקוע וליטוש אבני חן גולמיות באופן המיטבי. העוסק במקצוע הגמולוגיה נקרא **גמולוג**.

## סוגי האבנים
אבני החן הן ברובן גבישים (קריסטלים) אאהודרלים (בעלי צורה מושלמת) או סבהדרלים (בעלי צורה כמעט מושלמת) של מינרלים שונים.

נהוג לחלק אבני חן למספר קטגוריות:
* **אבנים יקרות** - כגון יהלומים, ספיר או ברקת (איזמרגד), נדירות בטבע וניתן למצוא אותן רק בסביבות מאוד מיוחדות. לחלקן מבנה גבישי המקנה להן תכונות אופטיות ייחודיות וכן תכונות פיזיקליות המקשות את עיבודן. שילוב של גורמים אלו בתוספת פיקוח בינלאומי הוא הסיבה למחירן הגבוה.
* **אבני חן / אבנים חצי יקרות** - כגון קוורץ או גארנט, בעלות נפיצות גבוהה יותר ופשוטות יותר לעיבוד, ולפיכך גם מחיריהן יחסית נמוכים יותר.
* **אבנים סינתטיות** - אבנים מעשה ידי אדם שנוצרו באופן מלאכותי כאבן המצויה בטבע.
* **אבנים מעשה ידי אדם** - תצורות גביש סנטטיות שאינן מופיעות באופן אחר בצורה טבעית בכדור הארץ.
* **אבנים אורגניות** - אבנים הנוצרות בטבע, כתוצאה של תהליך אורגני, שנחשבות כאבני חן ואף עונות להגדרה של מינרל, כגון פנינה או ענבר.

כמו כן, ניתן לייצר חיקויים לאבני חן מזכוכית, שלה הרכב כימי כמו לגביש הקוורץ, אולם היא בעלת מבנה אמורפי להבדיל מהמבנה הגבישי המסודר המוביל ליצירת גביש הקוורץ ותכונותיו האופטיות הייחודיות.

## סיווג גבישים
גבישים מסווגים ומוערכים לפי מספר קריטריונים מוגדרים:
# **יופי** - הצבע, מידת הברק, פגמים פנימיים באבן ואופן הליטוש של האבן.
# **עמידות** - מדד המורכב משלושה מדדים פנימיים:
::* קשיות - עמידות בפני שריטות, ויכולת החריטה בחומרים אחרים. יהלום הוא החומר הקשה ביותר בטבע (לעניין זה ראו סולם מוס)
::* קשיחות - עמידות האבן בפני שבירה וסדיקה.
::* עמידות - עמידות כימית להשפעות חיצוניות כגון חומצה, חום, אור, תהליכים כגון חימצון, וחשיפה לכימיקלים אחרים (כמו דטרגנטים).
# **נדירות** - מידת הימצאותה של האבן בטבע. אבן עשויה להיות נדירה בשל החומרים המרכיבים אותה או בשל מורכבות הנסיבות הטבעיות המאפשרות את היווצרותה, ואף בשל הקושי הכרוך בכרייתה.

אבנים יקרות מוערכות גם לפי גודלן ומשקלן, אם כי לא תמיד אבן גדולה מאותו סוג תהיה יקרה יותר מאבן קטנה, והמחיר מושפע גם מפגמים באבן המסוימת, או צורת הליטוש, אם אין מדובר באבן גולמית. לעיתים, השווי הכולל של מספר אבנים קטנות שהופקו מאבן אחת גדולה יהיה גבוה יותר מאשר השווי של האבן הגדולה המקורית. לעיתים החלוקה לאבנים קטנות מתבצעת עקב פגמים שישנם באבן הגדולה, או עקב מיעוט הקונים המסוגלים לרכוש אבן גדולה במיוחד ששוויה עשוי להיות גבוה מאוד.

## גמולוגיה ברפואה המשלימה
העיסוק בקריסטלים בתחום הרפואה המשלימה והמיסטיקה קרוי גם הוא גמולוגיה, ובהקשר זה מיוחסות לקריסטלים תכונות אנרגטיות האמורות להשפיע על הגוף והנפש.
## ראו גם
*ג'י. סי. איי. - מרכזים גמולוגים בינלאומיים

## קישורים חיצוניים

* גמולוג – בעל מקצוע המתמחה בזיהוי ודירוג אבני חן ויהלומים

*
ארמניאק (משקה)

250px|ממוזער|שמאל| בקבוק ארמנייק Baronne Jacques de Saint-Pastou
**ארמניאק** (בצרפתית: **Armagnac**) הוא משקה אלכוהולי מסוג ברנדי המיוצר בחבל ארמניאק שבצרפת.
הארמניאק הומצא בשנת 1400, כמאתיים שנה לפני הקוניאק.

## הכנה וזיקוק
המשקה מופק מענבים ועובר זיקוק דודי אחד או שניים. לאחר מכן הוא עובר יישון בחביות עץ אלון. רמות היישון שלו זהות לרמות היישון של קוניאק.
הארמנייאק אינו מזוקק באלמביק כמו הקוניאק, אלא בדוד שהוא מעיין הכלאה בין זיקוק דודי לזיקוק רציף הנקרא "זיקוק עמודים".

## מותגים של ארמניאק
*מרקיז דה מונטיסקייה
*פריס דה קונדה
*קלז דה דיוק
*סנט ויואנט
*סמפה

## הגשה
את הארמנייאק מגישים בכוס סניפטר מאותן סיבות שמגישים קוניאק בכוס סניפטר.

## קישורים חיצוניים

* אביטל ענבר, הסודות הכמוסים של ארמאניאק, "מסע אחר", מתוך ספרו "התענוגות של דרום-מערב צרפת"

 

קטגוריה:משקאות אלכוהוליים
קטגוריה:ברנדי
קטגוריה:משקאות הקרויים על שם מקומות
קלואה

**קלואה** (בספרדית: Kahlúa) הוא ליקר קפה שמקורו במקסיקו. הליקר מיוצר מזן קפה ערביקה, ומכיל לרוב כ-26.5% כוהל בנפח. שמו של המשקה נובע מהמילה "קאהווה" – המילה הערבית לקפה. 

לליקר טעמי קפה, שוקולד ומעט וניל, שיוצרים איזון בין מרירות למתיקות. בקבוק הליקר חום כהה, ועליו תווית צהובה עם כיתוב אדום. הליקר משמש הן כדיז'סטיף (עם או בלי קרח) והן כמרכיב בכמה קוקטיילים פופולריים. בנוסף, הוא משמש גם במתכונים לעוגות ולתבשילים.

## היסטוריה

הרעיון לייצור הליקר נולד מתוך שיתוף פעולה בין כימאי לבין האחים אלווארז, מגדלי קפה מוראקרוס. בשנת 1936 הושק הליקר לראשונה, ולאחר כארבע שנים הורחב שיווקו לארצות הברית, ומשם התפשט בהדרגה לשווקים נוספים בעולם. 

בשנות ה-60 נודעה החברה בהנהלתה הנשית.

מאז 1980 קלואה הוא ליקר הקפה הנמכר ביותר בעולם.

## קוקטיילים
קוקטיילים מפורסמים המכילים קלואה:
* רוסי שחור - הומצא בבר בבריסל בשנת 1948. 
* רוסי לבן - הומצא באוקלנד, קליפורניה ב-1965.
* B-52 הומצא בקנדה ב-1977. 

## קישורים חיצוניים

* 

קטגוריה:ליקרים בטעם קפה
קטגוריה:מקסיקו: תרבות
פרנג'ליקו (ליקר)

**פרנג'ליקו** הוא ליקר אגוזים איטלקי עם תוספת קרמל, בנפח 24 אחוז אלכוהול. 

הליקר נוצר בשנת 1980 על-ידי חברה איטלקית. כדי לייחד את המשקה הוענקה לבקבוק דמות נזיר וכדי לבאר בחירה זו טענה החברה כי הוא מבוסס, כביכול, על ליקר אגוזים ופירות יער שיצר נזיר מן מאה ה-17 בשם **אנג'ליקו**. 
באיטלקית, משמעות המילה **fra** היא "אח", כלומר נזיר. כאשר מחברים את השם **האח** למילה **אנג'ליקו** מקבלים **פרנג'ליקו**.
**פרנג'ליקו** נחשב לליקר איכותי וקל לשתייה, בגלל טעמו המתוק שאינו משאיר תחושה כבדה של אלכוהול.

## קישורים חיצוניים

* 
 

קטגוריה:ליקר פירות
קטגוריה:משקאות אלכוהוליים
קטגוריה:המטבח האיטלקי: ליקרים
גליאנו

**גליאנו** (באיטלקית: **Galliano**) הוא ליקר וניל ואניס איטלקי, המיוצר על פי נוסחה סודית שבין מרכיביה יותר מ-80 עשבי תיבול שונים, פרחים ושורשים.

הליקר הומצא ב-1896, ונקרא על שם גיבור המלחמה האיטלקי ג'וזפה גליאנו. המשקה מצא את דרכו לארצות הברית, שם התפרסם בעזרת איטלקים שהיגרו למערב בחיפוש אחר זהב.

גליאנו משווק בבקבוק גבוה במיוחד – כמעט פי שניים מבקבוק יין רגיל.

## גרסאות
ממוזער|בקבוקים של Galliano Vanilla  ו־Galliano l'autentico. בקבוקי הליקרים נבדלים זה מזה בצבע. 
נכון היום נמכרות מספר גרסאות של ליקר גליאנו :
* Galliano Vanilla – מתכון וניל-אניס מודרני הנפוץ ביותר בשוק. צבע המשקה צהוב.
* Galliano Autentico – מתכון וניל-אניס מקורי, המבוסס על מתכון ראשון של גליאנו. צבע המשקה צהוב.
* Galliano Amaretto – גרסה המשלבת אמרטו עם גליאנו ונילה. צבע המשקה חום.
* Galliano L’Aperitivo – אפריטיף מריר המבוסס על גליאנו. צבע המשקה לבן.
* Galliano Sambuca White – משקה סמבוקה עם מספר עשבים אחרים. המשקה שקוף.
* Galliano Sambuca Black – משקה סמבוקה עם מספר עשבים אחרים. צבע המשקה שחור.
* Galliano Espresso – ליקר קפה. צבע המשקה שחור.

## קוקטיילים על בסיס גליאנו
*הוט שוט גליאנו
*הארווי וולבנגר
*גולדן קאדילק
*גולדן דרים
*זיון איטי ונוח כנגד הקיר
*ציפור צהובה

## קישורים חיצוניים

## הערות שוליים

קטגוריה:ליקרי עשבים
קטגוריה:ליקר בטעם אניס
קטגוריה:משקאות אלכוהוליים
קטגוריה:מאכלים הקרויים על שם אישים
קטגוריה:המטבח האיטלקי: ליקרים
Lords and Ladies

**Lords and Ladies (בתרגום מילולי: "אדונים וגבירות")** הוא הספר הארבעה עשר בסדרת ספרי "עולם הדיסק" של טרי פראצ'ט. הספר פורסם בשנת 1992 ונכון ל-2016 טרם תורגם לעברית.

הספר מהווה המשך לספרים "אחיות הגורל" ו-"מכשפות בחוץ לארץ", ועל פי פראצ'ט עצמו, הוא אחד מספרי עולם הדיסק הבודדים שאינם עומדים בפני עצמם, אלא יש לקרוא את הקודמים להם כדי להבינם כראוי. בספר מופיעות דמויותיהן של המכשפות משני הספרים הקודמים, והעלילה שלו מתרחשת זמן קצר לאחר סיום "מכשפות בחוץ-לארץ". כמו כן, מבין הדמויות החוזרות של פראצ'ט, מופיעות בספר מספר דמויות של קוסמים מהאוניברסיטה הנעלמת.

בספר זה מופיעים לראשונה האלפים של עולם הדיסק, והם מוצגים כיצורים מרושעים וסאדיסטיים, שכל כוחם ביצירת אשליה כאילו הם יפים ונעלים - וזו הצורה שבה זוכרים אותם יושבי עולם הדיסק. האלפים שמציג פראצ'ט מהווים ניגוד בוטה לאלפים של ג'.ר.ר. טולקין, שהפכו לאב הטיפוס של דמות האלף בספרי הפנטזיה.

הספר אף מכיל התייחסויות למחזות שייקספיר ובעיקר "חלום ליל קיץ", לתופעת מעגלי התבואה, לתאוריית העולמות המקבילים בפרט, ולתורת הקוואנטים בכלל.

## קישורים חיצוניים
* 

קטגוריה:ספרי עולם הדיסק
קטגוריה:ספרי 1992
קטגוריה:מכשפות בספרות
ויברטור (תעשייה)

שמאל|ממוזער|250px|ויברטור של טלפון סלולרי
**וִיבְּרַטוֹר** (אנגלית: Vibrator. בעברית: **רַטָּט**, **מַרְטֵט**, או **מַרְטֵטָה**) הוא מכשיר מכני, פנאומטי, הידראולי או חשמלי המפיק תנודות רטט. 

ויברטורים משמשים למגוון רחב של מטרות: הרעדת בטון לשם הידוק בעת יציקתו, הרעדת מכלי ניקוי לחלקי מתכת, בטלפונים סלולריים ולמגוון שימושים תעשייתיים אחרים.

ויברטורים קטנים מופעלים בדרך כלל על ידי סוללות המניעות מנוע אשר לצירו מחוברת טבעת אובלית אשר בעת סיבובה גורמת לתנועות זעירות המתבטאות ברטט של המכשיר.

## ויברטורים למטרות תעשייתיות

בין השימושים התעשייתיים בוויברטורים: 
* ויברטורים רבי עוצמה משמשים בענף הבנייה לסילוק בועות אוויר מבטון יצוק. סוגים אחרים של ויברטורים משמשים לייצוב ודחיסת בטון, או להכנסת יסודות לאדמה. 
* בתעשיית אבזירי המין, נקבת האדם נוהגת להשתמש בויברטור לצורך עינוג מיני.
* בענף הדפוס, ויברטורים משמשים בבתי דפוס קטנים ליישור ערימות של נייר מודפס. 
* בתעשיות אוויריות, נעשה שימוש בוויברטורים לביצוע ניסויים על מעגלים אלקטרוניים. 
* כחלק מן המכניזם של מסוע. הסרט הנע זז ולא מצוי במגע עם העצמים - זאת, במיוחד עם חלקים קטנים. 
* במערכות של הפרדת חומרים קלים מכבדים יותר.
* בטלפונים הסלולריים, קיים מנגנון של רטט כתחליף או כמלווה צלצול.
* בשלטים לקונסולות משחקים לפעמים שמים מנגנון של רטט לשיפור חוויית המשחק.

## ראו גם
* ויברטור (אביזר מין)

## הערות שוליים

קטגוריה:מכונות
קטגוריה:ציוד מכני הנדסי
למדא

**לַמְדַא** (לעיתים נכתב: "**לַמְבְּדַא**"; ביוונית: **Λάμ(β)δα**) היא האות ה-11 באלפבית היווני. בספרות יווניות היא שקולה למספר 30. אות גדולה: **Λ**, אות קטנה: **λ**. נהגית כלמ"ד (/l/ :IPA).

## התפתחות ומקור האות
האות **לַמְדַא** (Λ, λ) היא צאצאית ישירה של האות **לָמֶד**, האות ה-12 באלפבית הפיניקי. בשפות שמיות עתיקות, כולל הפיניקית, השם "למד" נושא משמעות מילולית של "**מַלְמַד** בקר". הצורה הגרפית של הלמד הפיניקית הקדומה נחשבת כייצוג פיקטוגרפי של מקל רועים או חרמש. כאשר היוונים אימצו את הכתב הפיניקי (סביב המאה השמינית לפנה"ס), הם שימרו את הצליל /l/ הקיים והעניקו לאות את השם לַמְדַא (Λάμβδα). השם היווני נכתב לעיתים "לַמְבְּדַא" (Λάμ**β**δα), והוספת האות היוונית בטא (β) במרכז המילה שיקפה תנודתיות הגייתית שהייתה קיימת בחלק מהדיאלקטים היווניים הקדומים או ניסיון לשקף הגייה מוקדמת יותר. מבחינה גרפית, הצורה **Λ** הגדולה התקבעה כמשולש פתוח מלמטה, ונשארה קרובה לצורה הקדומה. צורה זו התגלגלה מאוחר יותר דרך האלפבית האטרוסקי לאות L באלפבית הלטיני המודרני, והיא גם המקור לאות Л באלפבית הקירילי (El), המייצגת אף היא את צליל ה-/l/.

## שימושים באות Λ
* בפיזיקת חלקיקים האות מסמלת את אחד הסוגים של חלקיקי באריון.
* האות שימשה לעיטור מגני הלוחמים בצבא ספרטה (מלשון לאקדמון – חבל הארץ שבו נמצאת ספרטה).

## שימושים באות λ
* האות משמשת כסמל יחידת נפח השקולה למיקרוליטר או למילימטר מעוקב.
* האות מסמלת בפיזיקה אורך גל. כמו כן, נהוג לסמן בה כופלי לגראנז'.
* כמו כן, בפיזיקה האות מסמנת צפיפות אורכית של מטען חשמלי.
* האות מסמלת את קבוע הדעיכה של חומר רדיואקטיבי.
* במדעי המחשב התאורטיים: תחשיב למדא
** בשפת התכנות scheme האות מציינת פרוצדורות.
** בשפות תכנות: פונקציות למדא הוא כינוי לפונקציות אנונימיות
* בביולוגיה: בקטריופאג' למדא, אינטרפרון למדא.
* בתורת ההסתברות, האות מסמנת ממוצע הסתברותי בהתפלגות פואסונית.
* באסטרונומיה, לציון הכוכב ה-11 בבהירותו במערכת כוכבים.
* במתמטיקה אפשרי ליצג פונקציות בעזרת למדא בצורה: \lambda n \in A . \varphi (n) = \{n \in A|\}

## בתרבות הפופולרית
* בסדרה סטארגייט SG-1, האות למדא גדולה משמשת לסימון כדור הארץ
* סמל סדרת משחקי המחשב המפורסמת Half Life
* גלי המוח הנחקרים בסדרה "השמיניה" נקראים "גלי למדא"
* בסדרה 'שבעת הפלאים' מאת פיטר לרנג'יס לארבעה נערים הנקראים 'הנבחרים' יש את סמן הלמדא על העורף שמסמל שיש להם את הכוח והמחלה ג'י-7-דבליו.

## קישורים חיצוניים

קטגוריה:אותיות ביוונית
בטא

**בטא** או **בטה** (אות גדולה: Β, אות קטנה: β או ϐ) היא האות השנייה באלפבית היווני. ומקורה באות הפיניקית "**[[ב]]**" – 20px|Beth. ביוונית מודרנית האות נהגית כבי"ת רפה (/v/ :IPA – ושמה 'וִיטָה') אולם ביוונית עתיקה נהגתה האות כבי"ת דגושה (/b/ :IPA).
בספרות יווניות לאות ערך של המספר 2.

מהאות בטא צמחה האות הלטינית B והאותיות הקיריליות В ו־Б. הליגטורה הגרמנית ß דומה בצורתה לאות בטא, אולם מדובר באות שונה שהתפתחה באופן שונה, ואף הגייתה שונה.

## שימושי האות β
### במדע
*בגאומטריה משמשת לסימון זווית.
*באלקטרוניקה האות β מסמלת את ההגבר של טרנזיסטור ביפולרי.
*בפיזיקה, קרינת בטא היא פליטה של חלקיקי בטא – אלקטרונים או אנטיאלקטרונים.
*בפיזיקה, β מייצגת את מקדם ההתפשטות השטחית של חומר.
*בסטטיסטיקה היא משמשת להצגת מקדם הניבוי (המתוקנן) במודל רגרסיה, או את עוצמת המבחן בבדיקת השערות.
*באסטרונומיה, האות מסמלת את הכוכב השני בעוצמתו במערכת כוכבים.
* צירוף האותיות phi beta kappa הוא שמה של אחוות הסטודנטים הוותיקה ביותר בארצות הברית.

### במחשבים
בפיתוח תוכנה, גרסת בטא היא גרסה ניסויית שאמורה לעבוד, אך מפתחי תוכנה לא יופתעו מקיומם של באגים בה. בדרך כלל מופצת התוכנה למבחר מצומצם של משתמשים, המכונים בודקי בטא (בטא-טסטרים).

### בכלכלה פיננסית
בכלכלה פיננסית, הבטא של נכס מסוכן (או תיק של נכסים מסוכנים) הוא מדד סטטיסטי המייצג את רגישות התשואה שלו לשינוי בתשואת השוק כולו: עלייה או ירידה של 1 אחוז בתשואת תיק השוק, יביאו בממוצע לעלייה או ירידה של בטא אחוזים בתשואת הנכס המסוכן, בהתאמה. ככל שלנכס מסוכן, כגון מניה או איגרת חוב, יש בטא גבוהה יותר, כך התשואה שלו היא תנודתית יותר ביחס לזו של השוק כולו, ולכן המחזיק בנכס מסוכן כזה חשוף הצורה גדולה יותר לסיכון השיטתי של השוק. את הבטא ניתן לאמוד על ידי רגרסיה ליניארית מנתוני תשואות סיטוריים, ומשתמשים באמדן הבטא במודלים של הערכת שווי ותמחור נכסים במימון.

## קישורים חיצוניים

קטגוריה:אותיות ביוונית
צ'ארלס פרייז'ר

**צ'ארלס פרייז'ר** (באנגלית: **Charles Frazier**; נולד ב-4 בנובמבר 1950) הוא סופר אמריקאי.

## ביוגרפיה

צ'ארלס פרייז'ר נולד וגדל באשוויל בקרוליינה הצפונית. בעל תואר דוקטור בלשון אנגלית מאוניברסיטת קרוליינה הדרומית. חי עם אשתו ובתו בראלי, שם הוא עוסק בגידול סוסים.

ספרו הראשון "קולד מאונטן", שראה אור ב-1997, מתאר את מסעו של אינמן, עריק מצבא הקונפדרציה לקראת סוף מלחמת האזרחים האמריקנית, אל ביתו בקולד מאונטן ואל אהובתו המחכה לו שם. הספר עטור השבחים זכה בפרס "National Book Award", והוא מבוסס על סיפור היסטוריה מקומית שמועברת מדור לדור במשפחתו. בשנת 2003 עובד הרומן לסרט קולנוע על ידי הבמאי אנתוני מינגלה.

הספר תורגם לעברית בשם "בחזרה אל קולד מאונטן" על ידי ליה נירגד והופיע בהוצאת עם-עובד ב-1999.

## קישורים חיצוניים

קטגוריה:בוגרי אוניברסיטת קרוליינה הצפונית בצ'אפל היל
קטגוריה:בוגרי אוניברסיטת המדינה של האפלצ'ים
קטגוריה:בוגרי אוניברסיטת קרוליינה הדרומית
קטגוריה:סופרים אמריקאים
קטגוריה:אמריקאים שנולדו ב-1950
סמירנוף

**סמירנוף** (Smirnoff) היא וודקה אמריקנית שמקורה ברוסיה. היא הומצאה בשנת 1860 על ידי פיוטר סמירנוב. סמירנוף הייתה הוודקה הראשונה שבתהליך הזיקוק שלה השתמשו בפחם פעיל.

בשנת 1886 הייתה סמירנוף לוודקה הרשמית של בית המלוכה הרוסי ושל הצאר. בשנת 1910 מת פיוטר ואת החברה קיבל בנו ולדמיר סמירנוב. לאחר המהפכה הקומוניסטית עזבה החברה את ברית המועצות וסמירנוב ניסה לשווק את המשקה באירופה. בתחילה נדד המפעל לטורקיה ומשם לצרפת. המשקה החל להימכר גם באירופה שעד אז וודקה לא הייתה נפוצה בה. בצרפת שינה המשקה את שמו מסמירנוב לסמירנוף כדי להקל על ההגיה הצרפתית.

בשנת 1934 נמכרה החברה לאמריקני בשם רודולף והמפעל עבר לארצות הברית. בשנת 1997, לאחר מיזוג של מספר חברות, נוצרה חברת דיאג'יו (Diageo), והיא הבעלים של סמירנוף היום.

מסופר שכאשר המשווק של סמירנוף רצה להכניס את הוודקה למועדונים בתחילת דרכה בארצות הברית הוא התקשה בתהליך ואז, כתרגיל שיווקי, הוא הלך למועדונים המוכרים והידועים ביותר וביקש מהברמנים להצטלם מוזגים סמירנוף לכוסות ולשייקרים, לאחר מכן הוא פנה למועדונים הפחות ידועים וטען שכל המועדונים הידועים משתמשים בוודקה שלו, כראיה הוא הראה את התמונות, עקב כך בעלי המועדונים הפחות ידועים השתכנעו, קנו את הוודקה וכך סמירנוף התחילה את דרכה בארצות הברית.

## קישורים חיצוניים

* 
* 
* Diageo האתר של חברת דיאגו
* כשרות וודקה, באתר כושרות
* 

קטגוריה:וודקה
קטגוריה:מותגי דיאג'יו
קטגוריה:אלפא גרופ
שלמה שפירא (משורר)

**שלמה שפירא** (נולד ב-1938) הוא משורר, מבקר ופובליציסט ישראלי.

שפירא עלה לישראל בשנת 1951 מעיראק. הוא עבד כביולוג באוניברסיטת תל אביב והחל לכתוב שירה ומאמרים בשנות ה-80. ספר השירים האחרון יצא לאור בסוף 2005. זהו ספר שירים אשר תורגם לערבית על ידי סמיר נקאש.
יותר ממאה וחמישים כתבות פורסמו בעיתון "הצופה".

## ספריו
* 1988 - "אררט" בהוצאת עקד
* 1991 - "ערך מוחלט" בהוצאת עקד
* 1996 - "וידוי מודרני" בהוצאת ספריית פועלים
* 2006 - "קות אל-טיור" (לחמו של ציפור) בהוצאת אגודת האקדמאים יוצאי עיראק- שירים בערבית שתורגמו מן העברית על ידי סמיר נקאש.
* 2007 - "הבוסתן" בהוצאת אגודת האקדמאים יוצאי עיראק- קובץ סיפורים בעברית בתרגום לערבית על ידי סמיר נקאש.

## קישורים חיצוניים
* 
* שלמה שפירא, בלוג של משורר - הבלוג החדש, בלוג של משורר (בלוגספוט) 
* שלמה שפירא (1938), בלוג של משורר - הבלוג הישן (ישרא-בלוג) 

קטגוריה:משוררים ישראלים
קטגוריה:עולים בשנות ה-1950
קטגוריה:ישראלים שנולדו ב-1938
הפדרציה הבין-לאומית לסקי

**הפדרציה הבין־לאומית לסקי** (בצרפתית: **Fédération Internationale de Ski**, בראשי תיבות: **FIS**) היא הגוף העליון המנהל את ענף הסקי בעולם. היא נוסדה ב-2 בפברואר 1924, במהלך אולימפיאדת החורף הראשונה שנערכה בשאמוני צרפת, ועם ייסודה היו חברות בה 24 מדינות. חברות בפדרציה 123 מדינות, לרבות ישראל.

נשיא הפדרציה הבין־לאומית לסקי הוא ג'אן פרנקו קספר, לשעבר המזכיר הכללי, והמזכירה הכללית הנוכחית היא שרה לואיס.

כיום מושבו של הארגון הוא בשווייץ.

הפדרציה הבין־לאומית לסקי מארגנת את אליפויות העולם לסקי, המתקיימות בדרך כלל פעם בשנתיים, ואת סבב הגביע העולמי בענפי הסקי השונים, וכמו כן אחראית על הארגון המקצועי של תחרויות הסקי באולימפיאדת החורף.

## ענפי הסקי שמאורגנים על ידי FIS

* סקי אלפיני
* קפיצות סקי
* סקי למרחקים (קרוס קאנטרי)
* סקי נורדי משולב
* סנובורד
* סקי חופשי (Freestyle)
* טלמרק
* סקי מהירות
* סקי דשא

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:סקי
קטגוריה:פדרציות ספורט
נסך

[250px|ממוזער|ניסוך מים כמנחה ל[וישנו, המאה ה-17]]
[210px|ממוזער|[שמאן בוריאטי מנסך חלב לרוחות האזור, 2012]]
**נֶסֶךְ** הוא פולחן של מזיגת משקה, לרוב אלכוהולי, כמנחה לאלים. טקסי פולחן כאלו היו נפוצים בדתות עתיקות ובתרבויות שונות.

## בהיסטוריה
ביוון העתיקה נהוג היה לפני משתאות לשפוך יין על הרצפה כמחווה לאל. במיתולוגיה היוונית אי-הצעת יין לאל נחשבה לעלבון.

## ביהדות
קיומם של נסכים מוזכר בתנ"ך כבר בספר בראשית: 

### בבית המקדש

בעת הקרבת הקורבנות נהגו לשפוך יין או נוזל אחר על המזבח או על הארץ. מעשה פולחני זה הוא הַנִּיסוּךְ. כמויות היין לנסך מוגדרות בתורה, והן משתנות בהתאם לסוג הבהמה שמקריבים עם הנסך. במשנה מסופר על טקס 'ניסוך המים' בחג הסוכות בבית המקדש השני.

### איסור יין נסך

בהלכה 'יֵין נֶסֶךְ' הוא כינוי ליין שנתנסך לעבודה זרה. יין זה אסור בשתייה או בהנאה. בתרבויות רבות נוהגים לְנַסֶּך יין לכבוד האלים באירועים חגיגיים שונים, ולא רק בשעת הקרבת קורבן. לכן תיקנו חכמים שכל יין שגוי נגע בו או שהיה ברשותו ללא השגחה, יש לחשוד כי הגוי ניסך אותו לאליליו, וגם הוא אסור בשתייה ובהנאה.

## לקריאה נוספת
* רמי ערב, "אל תסתכל בקנקן אלא בכל המכלול: עדויות לנסך המים בבית צידה", **ארץ ישראל - ספר אמנון בן תור**, כרך ל הוצאת החברה לחקירת ארץ ישראל ועתיקותיה, עמ' 369-357

## קישורים חיצוניים

* 
* 

קטגוריה:יין
קטגוריה:אנתרופולוגיה של הדת
סקי מהירות

**סקי מהירות** הוא ענף של ספורט חורף בו המתחרים גולשים במורד גבעה תלולה במסלול ישר לחלוטין כאשר המטרה האחת והיחידה שלהם היא להגיע למהירות הגבוהה ביותר. 
זהו ענף עם פופולריות נמוכה יחסית, ועם מספר קטן מאוד של אתרים שמסוגלים לארח אירוע כזה. בין האתרים בהם נערכים אירועים כאלה ניתן למצוא את בריי-צ'רוויניה באיטליה, Goldeck באוסטריה, Sun Peaks בקנדה ועוד מספר מצומצם של אתרים, סך הכול כשלושים אתרים בלבד בעולם כולו. רוב האתרים ממוקמים בגובה רב כדי לצמצם את חיכוך האוויר ולהגדיל מהירות.
אירועי הענף הזה מאורגנים על ידי פדרציית הסקי הבינלאומית.
ענף זה נחשב לענף הספורט הלא מוטורי השני במהירותו, הענף היחידי המהיר יותר הוא צניחה חופשית. ענף זה אינו כלול בתוכנית של אולימפיאדת החורף, אולם הוא היה ענף ראווה באולימפיאדת אלברוויל (1992).

## ציוד
המתחרים משתמשים בציוד מיוחד על מנת לצמצם את החיכוך עם האוויר וכן על מנת להגן ככל הניתן על המתחרה במקרה של נפילה שעשויה להיות קטלנית מאוד במהירות הללו.
מגלשי הסקי הם ארוכים מאוד ורחבים, האורך נע בין 2.2 מ' ל-2.4 מ'. למגלשי הסקי יש נעילה חזקה במיוחד כדי למנוע מהם להשתחרר מהמגפיים בעקבות הלחץ האדיר המופעל עליהם במהירויות הללו. הספורטאים חובשים קסדה אווירודינמית במיוחד, וחליפות לטקס מצופות פוליאוריתן כדי להקטין את החיכוך עם האוויר. החליפות גם מרופדות מריפוד לא דליק מאחר שנפילה במהירות כה גבוהה עשויה לשרוף את הגולש, אפילו שמדובר בשלג. בנוסף יש לגולשים ריפוד במפרקים כדי להגן עליהם ככל האפשר במקרה של נפילה. 

## המסלול והתחרות
אורכו של המסלול הוא קילומטר. 400 המטרים הראשונים מיועדים לצבירת מהירות. ב-100 המטרים הבאים מודדים את מהירות הגולש, ושאר 500 המטרים משמשים להאטה ועצירה. החוקים פשוטים - מי שהגיע למהירות הגבוהה ביותר הוא המנצח.

## שיאי עולם
השיאים נקבעו ב-26 במרץ 2016, תחת חוקי FSV (France Ski de Vitesse) במסלול Vars שבצרפת.
* גברים - Ivan Origone (איטליה), 254.958 קמ"ש
* נשים - Valentina Greggio איטליה), 247.083 קמ"ש

עם זאת, המארגנים מקצרים ומאריכים את המסלול על מנת לשלוט במהירות הסופית, כיוון שהמטרה העיקרית בספורט זה היא לנצח את המתחרים האחרים.

## קישורים חיצוניים

* 

קטגוריה:סקי
מבראשית

**תנועת מבראשית** הייתה תנועה חברתית ועמותה אשר הציבה לעצמה מטרה "לחשוף את המכנה המשותף של כל בני העם היהודי סביב ערכי מורשת המוסר והצדק היהודי" ולייצר עשיה משותפת בין דתיים וחילונים. התנועה הוקמה בשנת 2002 על ידי הרב מרדכי אלון. המנכ"ל הראשון היה אבי וורצמן. המנכ"ל השני היה יקי מנדלסון (2008–2012) ולאחריו כיהן כמנכ"ל אורי כהן, שהקים תחת העמותה את פעילות מסע ישראלי שהפכה לפעילות הדגל של העמותה. ב-2017 הפסיקה התנועה לפעול בבתי הספר ולהוציא את הדף השבועי, ושינתה רשמית את שם העמותה ל"מסע ישראלי".

## הדף השבועי ופעילות חינוכית
בסיס הפעילות של התנועה נערך סביב "הדף השבועי", אשר הוציאה התנועה. בעבר התנועה הוציאה מדי שבוע ארבעה סוגי עלונים שנקראים "הדף השבועי": לחינוך הממלכתי דתי, לחינוך הממלכתי, לגיל הרך (גם לממ"ד וגם לממלכתי) ולחו"ל. כמו כן התנועה הוציאה לאור את סדרת "תכלת מרדכי" העוסקת בענייני פרשת השבוע.

מעבר לכך, התנועה קיימה פעילויות שונות בבתי-ספר במהלך השנה אשר מיועדות להורים ולילדים וערכה כנסים ארציים, כדוגמת:
***העליאדה** - אירוע הבאת ביכורים לירושלים. ילדים והורים מכל הארץ ומכל הציבורים מגיעים לירושלים לקראת חג השבועות ומביאים עמם "ביכורים" (חבילות אשר כוללות מצרכי מזון ודברים נוספים) אשר מחולקים לארגוני חסד שונים.
***סליחות מבית אבא** - הוא אירוע סליחות מרכזי של הורים וילדים במסגרתו הם מגיעים לירושלים, מסיירים ברובע היהודי ומסיימים באמירת סליחות ברחבת הכותל.

## מסע ישראלי
* **[[מסע ישראלי]]** - בשיתוף עם אגף של"ח במשרד החינוך נערך בעיקר בבתי-ספר ממלכתיים תיכוניים. צוות המסע כותב ביחד עם צוות בית הספר תוכנית ייחודית, על פי מאפייני בית הספר. בתוכנית: מסע בן שבוע שלם ברחבי ארץ ישראל, התורם להכרת הארץ ונופיה כמו גם לרכישת ערכים. המסע נחתם בתוכנית שבת ייחודית וביחידות סיכום.

## תקציב
משנת 2010 עד 2015 קיבלה העמותה תקציבים ממשרד החינוך בגובה 92 מיליון שקל. כמו כן העמותה גבתה תשלומי הורים עבור פעילויותיה ותרומות נוספות מתורמים פרטיים.

איש העסקים מרק בלזברג, בנו של סמואל בלזברג , מכהן כחבר בעמותה והוא אחד התורמים המשמעותיים לפעילותה.

## קישורים חיצוניים
*  בארכיון האינטרנט
*

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ישראל: ארגונים דתיים
קטגוריה:ארגוני חינוך
קטגוריה:תרבות יהודית בישראל
דלתא (אות)

**דלתא** או **דלתה** (אות גדולה: &Delta;, אות קטנה: &delta;) היא האות הרביעית באלפבית היווני. ביוונית מודרנית מבוטאת האות כפי שדל"ת רפה בוטאה בעבר בעברית או האות ד'אל (ذ) בערבית (/ð/ :IPA – כצירוף th במילה האנגלית **brother**), אולם ביוונית עתיקה בוטאה האות כדל"ת דגושה.
בספרות יווניות מסמלת האות את המספר 4.

## התפתחות של האות
האות התפתחה לאות הלטינית D ולאות הקירילית Д.

## שימושי האות &Delta;
* במתמטיקה ופיזיקה האות מסמלת הפרש (לא בהכרח אינפיניטסימלי) בגודל מסוים. למשל: \ \Delta x = x_2 - x_1 
*האות מסמנת גם את הדיסקרימיננטה של משוואות ריבועיות.
* האות מסמלת את חלקיקי דלתא מבין החלקיקי הבאריון.
*במתמטיקה, עקב ריבוי המושגים ומספרן הסופי של האותיות, ישנן וריאציות על האות, ככתיבתה הפוך לסימון האופרטור הווקטורי נבלה, שלו שימושים פיזיקליים רבים, ובהם הגרדיאנט, הלפלסיאן וההמילטוניאן.
*ברפואה, הדלתא מסמלת את הזן ההודי של נגיף הקורונה, ישנם וריאנטים של הקורונה המסומלים באותיות יווניות שונות בפרט.
* המילה דלתא משמשת ככינוי למישור סחף בשפך נהר שצורתו משולשת, בשל צורתה של האות הדומה לתצורה הגאוגרפית.

## שימושי האות δ
* בגאומטריה אוקלידית, האות מציינת זווית.
* בחשבון וריאציות, האות דלתא מציינת ביצוע וריאציה אינפיניטסימלית לפונקציה.
* באנליזה וקטורית ואנליזה פונקציונלית:
** הדלתא של קרונקר \ \delta_{m n}, כאשר m ו-n מספרים שלמים, שווה ל-1 רק אם m=n אחרת היא שווה 0.
** הדלתא של דיראק \ \delta(x-y) כאשר x ו-y מספרים ממשיים היכולים להשתנות ברציפות, שווה ל"אינסוף" כאשר x=y ושווה ל-0 אחרת. זוהי התפלגות חשובה במתמטיקה ובייחוד בפיזיקה.
* בחשבון אינפיניטסימלי, האות דלתא משמשת כרדיוס של סביבה, קטנה "כרצוננו".
* באסטרונומיה, האות מסמלת את הכוכב הרביעי בעוצמתו במערכת כוכבים.
* במסחר באופציות:
** האות דלתא מייצגת את הרגישות של מחיר הנגזר ביחס לערך נכס הבסיס.
* האלקטרושליליות ה*יחסית* של חלקיק יסודי מול שאר החלקיקים של מולקולה, למשל חלקיק δ− הוא בעל מטען "שלילי יותר" מחלקיק δ+.

## קישורים חיצוניים

קטגוריה:אותיות ביוונית
קטגוריה:4 (מספר)
מכבי באר שבע

**מכבי באר שבע** היא קבוצת כדורגל ישראלית מהעיר באר שבע, המשחקת בליגה ב' דרום'. הקבוצה מארחת את משחקיה הביתיים במגרש רייסר.

למועדון קיימת מחלקת נוער המורכבת מבית ספר לכדורגל, קבוצות טרומים, ילדים נערים ונוער.

## היסטוריה
המועדון הוקם בשנת 1950 ומעולם לא שיחק בליגה הראשונה. לקבוצה מספר אוהדים מועט ביותר בשל יריבתה העירונית הפועל באר שבע, אשר משחקת שנים רבות בליגות הבכירות ונאהדת על ידי רוב כמעט מוחלט מתושבי באר שבע.

בתחילת העשור הראשון של המאה ה-21 עלתה הקבוצה 3 ליגות תוך 4 שנים. היא עלתה מליגה ב' לליגה א' בשנת 2002, המשיכה לליגה הארצית בשנת 2004, וכעבור עונה אחת עלתה לליגה הלאומית.

בעונת  שיחקה הקבוצה בליגה הלאומית וכעבור עונה אחת נשרה בחזרה לליגה הארצית.

עונת  הייתה עונה קשה ורעה במיוחד בשביל הקבוצה, כאשר ירדה לליגה א'. ירידתה הוכרזה רשמית כבר בסיום המחזור ה-27, כאשר הובסה בחוץ 3-0 על ידי סקציה נס ציונה, והפער בינה לבין המקום העשירי אשר מוביל להישארות בליגה עמד על 19 נקודות, כאשר 18 נשארו בקופה. בזאת הצטרפה קבוצת מכבי באר שבע לרשימה ארוכה של מועדוני כדורגל קטנים אשר פרחו ועלו ליגות רבות במספר שנים קטן ומיד לאחר מכן הידרדרו בחזרה לליגות הנמוכות.

בסיום עונת  הקבוצה עלתה לליגה הלאומית בעקבות שינוי מבנה הליגות, לאחר ניצחון 0-1 על הפועל קטמון ירושלים במחזור האחרון.

בסיום עונת  נשרה שוב לליגה א', לאחר שסיימה במקום ה-15 והלפני אחרון בליגה הלאומית.

בסיום עונת  הייתה אמורה הקבוצה לרדת לליגה ב', לאחר שנוצחה בפלייאוף על ידי הפועל הוד השרון, אך בעקבות פירוקה של קבוצת מכבי עירוני בת ים, נשארה מכבי באר שבע בליגה א'.

בסיום עונת  ירדה לליגה ב', לאחר שסיימה במקום ה-15 והלפני האחרון, ולאחר 13 שנה בשלוש הליגות הראשונות.

בסיום עונת  שרדה הקבוצה בליגה ב'. במהלך עונה זאת הועברה הקבוצה לבעלות חדשה.

בתחילת עונת  יצאה הקבוצה לדרך חדשה תחת חזון של "יצירת בית לשחקנים מקומיים", כאשר סגל הקבוצה בוסס רק על שחקנים מהעיר באר שבע, הקבוצה סיימה את העונה במקום ה-6.

בסיום עונת 2017/2018, נשרה הקבוצה לליגה ג'. בעונת 2018/2019 ו-2019/2020 סיימה קבוצה במקום ה-3 וה-4 בליגה ג' דרום.

בסיום עונת 2020/2021 העפילה הקבוצה בחזרה לליגה ב' דרך משחקי המבחן כשניצחה במשחק המכריע בדרבי את מועדון ספורט באר שבע 0-3.

בעונת 2022/2023 נשרה הקבוצה לליגה ג' לאחר שסיימה את העונה במקום האחרון ביחד עם הפועל אשקלון.

## קישורים חיצוניים

* 

קטגוריה:קבוצות כדורגל ישראליות
באר שבע
קטגוריה:באר שבע: מועדוני ספורט
קטגוריה:קבוצות כדורגל שהוקמו ב-1950
זטא

**זטא** - באות גדולה: Ζ, ובאות קטנה - ζ היא האות השישית באלפבית היווני.
בספרות יווניות האות מסמלת את המספר 7.

בניגוד לאותיות היווניות אשר קדמו לה בסדרן באלפבית היווני, אות זו לא לקחה את שמה מהאות הפיניקית ממנה היא נבעה (האות ז) אלא נקראת בשם יווני עם סיומת "אטה". האות הגדולה גם התפתחה לאות Z הלטינית, אך בניגוד לזטא, צורתה של האות הקטנה של האות Z זהה לצורתה של האות הגדולה (z).

## מקור השם
העיצורים השורקים הפיניקיים –  (זין), 𐤎 (סמך), 𐤑 (צדי), 𐤔 (שן) – בעיתיים בכך שמקבילותיהם היווניות לא תואמות את המקור הפיניקי במדויק, ואף שמות האותיות ביוונית לא תואמים את השמות בפיניקית. המקובל הוא שהאות זֵין הפיניקית הפכה ל־ζῆτα (זֵטה) היוונית, האות סמך הפכה ל־ξεῖ (קסה), האות צדֵי הפכה ל־σάν (האות סַן הארכאית) והאות שַן הפכה ל־σίγμα (סיגמה). חוקרים אחדים הציעו ששמות האותיות התערבבו, כך ששם האות זטה הגיע מהאות צדי, ושם האות זין התגלגל לשם האות סַן, אך התקשו להסביר מדוע; אחרים הסבירו את שם האות ζῆτα (זֵטה) כאנלוגיה לאות הקודמת ῆτα (הֵטה).

## הגייה

ביוונית מודרנית האות נהגית כזי"ן (/z/ :IPA). הצירוף τζ נהגה כ-דְּזְ, כמו בשם חַאדְּזִידַאקִיס.

ישנה מחלוקת בין מלומדים בדבר ההגייה של האות ביוונית עתיקה.
מרבית המלומדים סבורים כי האות נהגתה כצליל "זְדְּ" (כמו במילה "מאזדה"). ראיה לטענה זו ניתן למצוא בשם העיר אשדוד העתיקה, לדוגמה - שם הפוליס ביוונית היה ἄζοτος - אזוטוס, אולם שם זה יישמע הרבה יותר קרוב למקור, אשדוד, אם מתבססים על הגישה לעיל - אסדוטוס (וההבדל בין ש ל-ס מוכר גם במקרים אחרים - למשל גרש-גֶרַסַה, ירושלים-היֶרוסַלימון וכו'.) אחרים סבורים כי ההגייה הייתה "צ". ההגייה המודרנית נקבעה כבר בתקופה ההלניסטית (אבל שרידים להגייה העתיקה ייתכן שקיימים גם אז - כמו בדוגמה לעיל, שָם שֶם העיר ניתן לה בוודאי בתקופה ההלניסטית ולא לפניה), והמחלוקת היא לגבי התקופות שקדמו לה.

## שימושים
*במיתולוגיה היונית, זטא היא סמלו של הפייסטוס אל הנפחים.
* במתמטיקה, האות מסמלת את פונקציית זטא של רימן או כל פונקציית זטא אחרת.
* בדינמיקה של פולימרים, האות מסמלת חיכוך בין פולימרים.
* בפיזיקה של הזורם, האות מסמלת ערבליות (נטייה של זורם לפתח סיבוב).
* באסטרונומיה, האות מסמלת את הכוכב השישי בעוצמתו במערכת כוכבים.

## התפתחות של האות
האות התפתחה לאות הלטינית Z, שמזכירה בצורתה זטא גדולה (אם כי בניגוד לזטא, האות Z הקטנה זהה בצורתה לאות הגדולה), ולאות הקירילית З, שמזכירה בצורתה את הספרה 3.

## קישורים חיצוניים

## הערות שוליים

קטגוריה:אותיות ביוונית
קטגוריה:7 (מספר)
גישה ישירה

[שמאל|ממוזער|250px|'''גישה ישירה''' לעומת '''[גישה סדרתית**]]
**גישה ישירה** (ב[[אנגלית]]: **Random access**) היא שיטת גישה ל[[אמצעי לאחסון מידע]], שבה ניתן לגשת למידע המאוחסן מבלי לסרוק או לחלוף על פני המידע המופיע לפניו או אחריו. לדוגמה, [[תקליט]] מתאפיין בגישה ישירה מכיוון שניתן להגיע לכל נקודה על פניו על ידי הזזת המחט. לעומת זאת, הגישה למידע המאוחסן ב[[קלטת וידאו]] היא [[גישה סדרתית|סדרתית]] ולכן יש להריץ את הסרט שבקלטת קדימה או אחורה כדי להגיע לנקודה מסוימת. דוגמה נוספת היא [[מגילה]] לעומת [[ספר]].

לעיתים קוראים לשיטת גישה זו גם **גישה אקראית''' (בתרגום מאנגלית), בשל שיטת הגישה המאפשרת לגשת לכל מיקום אקראי באמצעי האחסון.

במבני נתונים גישה ישירה היא היכולת לגשת לאיבר ה-N בזמן קבוע. מבני נתונים מעטים מאפשרים זאת מלבד מערכים ודומיהם, ואלגוריתמים רבים, בהם מיון מהיר וחיפוש בינארי, נסמכים על תכונה זו כדי לבצע את פעולתם באופן יעיל. מבני נתונים אחרים, דוגמת רשימה מקושרת ומחסנית, מוותרים על גישה ישירה לטובת יעילות בהכנסה, במחיקה ובחיפוש.

## ראו גם
* זיכרון גישה אקראית

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:התקני אחסון נתונים
דוקו-אקטיביזם

**דוקו-אקטיביזם** הוא ז'אנר בקולנוע התיעודי שיחודו הוא מעורבותו של העיתונאי החוקר בנשוא התחקיר. היוצר לא רק מתעד את המציאות אלא מנסה לשנות אותה במהלך הסרט. לעיתים העיתונאי יוזם פעילות פרובוקטיבית כדי לנסות להתעמת עם מי שיכול להוביל לשינוי המיוחל. היוצרים הדוקו אקטיביסטים מנסים לשנות את התופעה בצורה אגרסיבית, בוטה ולעיתים צינית.

דוקו אקטיביסט בין המוכרים בעולם הוא הבמאי מייקל מור. יצירותיו הדוקומנטריות – אקטיביסטיות של מור גרפו הצלחה רבה כך שהיוו בין היצירות הדוקומנטריות הפוליטיות המובילות בהכנסתן הכספית בכל הזמנים. בנוסף לכך, מור זכה בטקס פרסי האקדמיה (האוסקר) ב'סרט הדוקומנטרי הטוב ביותר', לשנת 2002. בסרטיו מור מביע את עמדותיו הפוליטיות והחברתיות, המתמקדות בביקורת עקבית של הקפיטליזם וגלובליזציה. הנרטיבים הדומיננטיים בסרטיו הם בעיקר אלו המביעים את ערכי השמאל הפוליטי, ומור מרבה להציב עצמו כדמות מרכזית בהנעת נרטיבים אלו. סרטו הראשון 'רוג'ר ואני' התרכז באירועים שקרו בעיר פלינט במדינת מישיגן לאחר סגירת מפעלי 'ג'נרל מוטורס' בעיר עקב רצון החברה למקסם רווחיה תוך העברת חלק מפעילות הייצור של החברה למדינות זרות. לאורך הסרט מור מראיין עובדים שונים הקשורים לחברה המביעים את הסתייגותם ממנהליה, ומתעד את העוני והקשיים המנטליים שחוו בעקבות החלטת החברה. הוא עצמו מצולם מנסה לקבל תגובה מצד מנהלי החברה אך ללא הצלחה. בסרטו 'באולינג לקולומביין' הוא מתמקד בסיבות האפשריות לרצח ההמוני שהתרחש בבית הספר התיכון בעיר קולומביין בארצות הברית בשנת 1999. בסרט מור סוקר את מערכת היחסים האמריקנית עם נשקים דרך דיון עם מספר ידוענים בנושא, ומתעד עצמו מקבל נשק בחינם כשניגש לבנק. בנוסף, הוא מגיע עם שני קורבנות אירוע הירי לחנות מרשת 'קיי-מרט' לקבל החזר כספי על הכדורים שעדיין תקועים בגופם. סרט נוסף שלו הוא 'סיקו' שמתמקד בביקורת על מערכת הבריאות בארצות הברית, ונחשב לאחד מהסרטים הדוקומנטריים הרווחיים בכל הזמנים נכון לשנת 2020. הסרט מתמקד בבעייתיות של המערכת הקיימת, המתבטאת בכך שכ-50 מיליון אמריקאים לא מבוטחים בריאותית נכון לשנת 2007. לאורך הסרט משולבים קטעי ראיונות עם אנשים אשר חשבו כי יש להם ביטוח רפואי העומד בתנאים הנדרשים לקבלת טיפול רפואי, אך בסופו של יום נשללה זכותם לקבל טיפול.

יצירת דוקו-אקטיביזם בישראל רוויית אתגרים. על היוצרים ליצור תכנים שיהיו רלוונטיים לקהל הישראלי המורכב ממגוון תרבויות ומגזרים. יוצרי דוקו-אקטיביזם שמבקשים שיצירותיהם ישודרו בערוצים מסחריים בישראל ויגיעו לקהל רחב במיוחד נדרשים למלא את הוראות חוק הרשות השנייה לטלוויזיה ורדיו וליצור תכנים חינוכיים ואיכותיים.

תוכנית הדוקו-אקטיביזם הישראלית הפופולרית ״מה אתם הייתם עושים?״ בהנחיית העיתונאי חיים הכט היא דוגמה לדוקו-אקטיביזם ששודר בערוץ מסחרי ישראלי. התוכנית הציגה סיטואציות מבוימות בהן אנשים נקלעים למקרי חירום לא שגרתיים וכמו כן את תגובת הציבור לכך, במטרה למצוא מיהו הישראלי הערכי ומיהו לא. התוכנית פנתה לקהל עם מכנה משותף רחב, שהרי כל אחד יכול היה לדמיין את עצמו באחת מהסיטואציות הרבות המוצגות בה. באופן כזה יש הטוענים שהתוכנית הגדירה את המוסריות האזרחית הישראלית מחדש.

בישראל ישנן תוכניות טלוויזיה דוקו-אקטיביסטיות נוספות, כמו "בולדוג", "בולדוזר", "יצאת צדיק", "אבודים", "כלבוטק", ו"המשמר האזרחי". ישנם גם סרטים ישראליים דוקו-אקטיביסטיים, כמו: "שיטת השקשוקה", "דו"ח רולניק", "המדריך למהפכה", "מוסר השילומים" (סדרה בת ארבעה פרקים), ההרוג ה-17 ו"סודות הכספים האבודים".

## קישורים חיצוניים
* 
## הערות שוליים

קטגוריה:עיתונות
עקרון קרקהופס

**עקרון קרקהופס** (באנגלית: **Kerckhoffs's principle**) הוא עיקרון בקריפטוגרפיה שנוסח על ידי הקריפטוגרף ההולנדי אוגוסטֶה קרקהופס במאה ה־19 וקובע שמערכת להצפנה צריכה להיות בטוחה גם אם כל החלקים במערכת ידועים, פרט למפתח הסודי. העיקרון נוסח שנית על ידי קלוד שאנון כ"האויב מכיר את המערכת". רוב הקריפטוגרפים מקבלים עיקרון זה.

ניסוח נפוץ אחר לעיקרון הוא: "עמימות אינה בטיחות".

קטגוריה:הצפנה
קטגוריה:קריפטוגרפיה
עופר בדיחי

**עופר בדיחי** (נולד ב-1964), זמר ישראלי ירושלמי אשר החל את דרכו בסוף שנות ה-80 כזמר במועדוני לילה בעיר.
## ביוגרפיה
בדיחי נולד למשפחה ממוצא תימני במושב רמת רזיאל וגדל שם עד גיל חמש. לאחר שהוריו התגרשו, שהיה בן 10, עבר לגור עם אמו בשכונת בית ישראל בירושלים. בתיכון למד בפנימייה החקלאית כנות. לראשונה עלה לשיר על במה בעת טיול לאחר השירות הצבאי באירופה, במועדון ישראלי באמסטרדם.

את הקריירה החל ב"מועדון החלום" ואחר כך ב"אולמי שרון" בירושלים. בעל המועדון, אלוף זקן, התרשם מיכולת השירה של בדיחי, הוא הפך לזמר הבית ויחד פנו לאביהו מדינה להפקת אלבום ראשון.     

לכתיבת אלבומו הראשון, "רחוק מעינייך" אשר יצא לאור בסוף 1988, נרתמו כותבים מרכזיים בז'אנר המוזיקה המזרחית כגון: עוזי חיטמן, אביהו מדינה ומשה נגר. באלבום חידש בדיחי שני שירים שביצע זוהר ארגוב במקור: "יפה האהבה" ו"כמו שיכור". את שירי האלבום עיבדו יגאל חרד ואריה ברקוביץ'.

בשנת 1990, הוציא בדיחי את אלבומו השני, "אהבה חדשה", ממנו בלטו: שיר הנושא (מילים: יוש גרנות, לחן: משה נגר), "שיר למזכרת" (מילים ולחן: משה נגר) ו-"שר ומאושר" (מילים ולחן: דני שושן). הגיטריסט משה בן-משה ('בן-מוש') ניגן ועיבד את כל שירי האלבום.

ב-1993 הוציא בדיחי את אלבומו השלישי והאחרון "מלך הלילה", אשר כלל את הלהיט הגדול "נחש העיר" (מילים ולחן: דני שושן) וכן את "יחפנית" ו"שלכת" (מילים ולחן: משה נגר) את שירי האלבום עיבד יניב שושן, בנו של היוצר המרכזי באלבום - דני שושן. בסוף השנה החליט בדיחי לפרוש מעולם הזמר על מנת לשמור על שלמות משפחתו.

ביוני 2015 חזר עם שיר חדש “מה זאת אהבה“ שכתב והלחין דני שושן. השיר הוקלט לפרויקט שיזם המפיק ניסים בן חיים, לזכר בתו רבקה, שנרצחה בפיגוע בירושלים.

## קישורים חיצוניים

* 

## הערות שוליים

קטגוריה:זמרים השרים בעברית
קטגוריה:זמרי מוזיקה מזרחית ישראלים
קטגוריה:ישראלים שנולדו ב-1964